Mistoqsijiet u Tweġibiet dwar il-baġit fit-tul tal-UE, il-Qafas Finanzjarju Pluriennali (in-nefqa tal-UE), u r-riforma tar-Riżorsi Proprji (dħul tal-UE). Dan id-dokument jirrifletti l-pożizzjoni tal-Parlament u s-sitwazzjoni qabel il-COVID-19. Il-Kummissjoni Ewropea issa ħabbret li ser taġġorna l-proposta oriġinali tagħha ta' mejju 2018 għall-Qafas Finanzjarju Pluriennali biex dan jirrifletti aħjar il-ħtieġa għal irkupru ekonomiku, peress li l-kriżi sanitarja laqtet l-ekonomiji tal-istati membri sew. Dan jirifletti wkoll dak li talbu l-MPE Mill-bidu tal-kriżi, il-Parlament approva serje ta' miżuri, baġitarji u oħrajn, biex jiġġieldu l-konsegwenzi tal-pandemija, u adottaw riżoluzzjoni f'April, li fiha talbu biex il-QFP ikun aktar b'saħħtu u ambizzjuż. Ladarba d-dettalji tal-proposta tal-Kummissjoni jiġu ppubblikati, il-Parlament mistenni jaġġusta l-pożizzjoni inizjali tiegħu. Il-Parlament Ewropew irid riforma għall-baġit ta' wara l-2020 li taqbel mal-impenji politiċi u l-ambizzjonijiet tiegħu għall-futur tal-UE u li tiżgura l- kontinwità tal-politiki ewlenin tal-UE bħall-politiki reġjonali u agrikoli. Il-baġit għandu wkoll jindirizza l-isfidi futuri għal Ewropa aktar b'saħħitha u aktar sostenibbli. Il-baġit għandu jippromwovi l-paċi, id-demokrazija, l-istat tad-dritt, id-drittijiet tal-bniedem u l-ugwaljanza bejn is-sessi, jagħti spinta lis-servizzi soċjali, it-tkabbir ekonomiku, impjiegi ta' kwalità, solidarjetà bejn l-Istati Membri u ċ-ċittadini, u jikkontribwixxi għall- ġlieda kontra t-tibdil fil-klima baġit tal-UE huwa primarjament baġit ta' investiment u ma jistax ikollu defiċit u dan il-fatt jagħmlu uniku. Madwar 93% tal-baġit tal-UE imorru għaċ-ċittadini, ir-reġjuni, l-ibliet, il-bdiewa, l-universitajiet u n-negozji. L-ispejjeż amministrattivi tal-UE jammontaw biss għal 7% tal-baġit totali tal-UE. Is-sħubija fis-Suq Uniku ġġib magħha aktar benefiċċji ekonomiċi, b'mod partikolari għall-Istati Membri li jiddependu ħafna mill-kummerċ internazzjonali. IL-QFP LI JMISS - Summit speċjali tal-Istati Membri dwar il-baġit tal-Unjoni Ewropea fl-20 u l-21 ta' Frar 2020 Wara l-laqgħa tal-Kunsill Ewropew tal-20 u l-21 ta' Frar dwar il-QFP li jmiss, il- President tal-Parlament Ewropew David Sassoli tim tan-negozjati tal-QFP esprimew id-diżappunt tagħhom dwar l- andament tal-laqgħa L-analiżi tat-tim tan-negozjati dwar il-proposta ta' Charles Michel għas-summit tal-20 ta' Frar hija spjegata fid-dettal f'dawn id-dokumenti: Analiżi preliminari taċ-ċifri kontenuti fl-abbozz ta' konklużjonijiet tal-Kunsill Ewropew tal-President Michel - kif ukoll tabella komparattiva biċ-ċifri Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Aktar informazzjoni Informazzjoni utli dwar il-QFP (lista strutturata tal-links kollha utli dwar is-suġġett) L-istqarrijiet għall-istampa kollha relatati mal-QFP Il-paġna tal-Kumitat dwar il-Baġit Il-blog dwar il-QFP tas-Servizz ta' Riċerka tal-Parlament Ewropew Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF